b'\n_START_ARTICLE_\nCepivo OMR\n_START_SECTION_\nVarnost\n_START_PARAGRAPH_\nNe\xc5\xbeeleni u\xc4\x8dinki, ki so le redko resni, se lahko pojavijo zaradi vsake od komponent cepiva OMR.; Pogosti blagi ne\xc5\xbeeleni u\xc4\x8dinki (pogosti) so rde\xc4\x8dina na mestu vboda, zmerno povi\xc5\xa1ana telesna temperatura, bole\xc4\x8dina na mestu vboda, oteklina obu\xc5\xa1esne slinavke, izpu\xc5\xa1\xc4\x8daj, razdra\xc5\xbeljivost, neje\xc5\xa1\xc4\x8dnost in nespe\xc4\x8dnost. Med zmerne ne\xc5\xbeelene u\xc4\x8dinke spadajo visoka telesna temperatura, vi\xc5\xa1ja od 40,5 \xc2\xb0C, in kr\xc4\x8di po telesu. Resni ne\xc5\xbeeleni u\xc4\x8dinki so zelo redki in zajemajo resno alergi\xc4\x8dno reakcijo (manj kot pri eni osebi na 10.000 odmerkov) in negnojni (serozni) meningitis.\n_START_SECTION_\nPovezava z avtizmom\n_START_PARAGRAPH_\nLeta 1998 je Andrew Wakefield s sodelavci objavil \xc4\x8dlanek o dvanajstih otrocih, ki so kmalu po cepljenju s cepivom OMR razvili prebavne te\xc5\xbeave ter simptome avtizma ali drugih motenj. \xc4\x8clanek se je izkazal za goljufijo. Znanstvena revija Lancet, ki je objavila \xc4\x8dlanek, ga je po ugotovitvi o njegovi neverodostojnosti", umaknila. Britanski medicinski vestnik British Medical Journal je raziskavo leta 2011 javno razglasil za goljufijo Kasneje so izvedli ve\xc4\x8d raziskav, vendar nobena ni dokazala povezave med cepljenjem in pojavom avtizma.'